Gunung Gedhé (panulisan ing Basa Indonésia: Gunung Gede), iku kalebu gunung kang ana ing Pulo Jawa, Indonésia.[1] Gunung Gedhé dunungé ana ing laladan Taman Nasional Gede Pangrango, kang kalebu salah sijine saka lima taman nasional kang pisanan diumumake ing Indonésia ing taun 1980.[1] Gunung iki ana ing tlatah telu kabupatèn, ya iku Kabupatèn Bogor, Cianjur lan Sukabumi, dhuwure gunung iki ya iku 1.000 - 3.000 m. dpl, lan ana ing lintang 106°51' - 107°02' BT lan 64°1' - 65°1 LS.[1] Suhu rata-rata ing puncak gunung Gede 18 °C lan yèn ing wayah bengi suhu puncak kira-kira 5 °C, curah udan rata-rata 3.600 mm/taun.[1] Gerbang kang utama mara ing gunung iki ya iku saka Cibodas lan Cipanas.[1]